પોલીસ સૂત્રો પાસેથી મળતી માહિતી મુજબ મણિનગર સેવન્થ ડે સ્કૂલમાં હાલમાં પરીક્ષાઓ ચાલી રહી છે. સ્કૂલમાં ધોરણ ૧૦માં અભ્યાસ કરતો સચિન ખત્રી (ઉ.વ.૧૫) (રહે- શ્યામદર્શન એપાર્ટમેન્ટ, મણિનગર) અને તેનો મિત્ર ઝાલા વિશ્વજિત દેવેન્દ્રસિંહ (ઉ.વ. ૧૬) બંને એક્ટિવા લઇ અને સ્કૂલેથી મણિનગર ગયાં હતાં. મણિનગરથી સ્કૂલ તરફ પરત ફરતાં હતાં ત્યારે સચિને પોતાનું એક્ટિવા પૂરપાટ ઝડપે બ્રિજ ઉપર ચલાવ્યું હતું. અને તેનો એક્ટિવા પર કાબૂ ન રહેતા બંને ઉછળીને કૂંડા સાથે ભટકાયા હતાં. જ્યાં બંનેને ગંભીર ઇજાઓ થતાં હોસ્પિટલ ખસેડાયા હતાં. જ્યાં બંનેનાં મોત નિપજ્યા હતાં. અકસ્માતમાં મૃત્યુ પામનાર ઝાલા વિશ્વજિત રામોલ પોલીસ સ્ટેશનમાં પોલીસ કોન્સ્ટેબલ તરીકે ફરજ બજાવતાં દેવેન્દ્રસિંહનો પુત્ર હતો જ્યારે સચિનનાં પિતા વેપારી છે. બનાવની જાણ થતાં ટ્રાફિક પોલીસને થતાં પોલીસ તાત્કાલિક ઘટના સ્થળે દોડી ગઇ હતી અને તપાસ શરૂ કરી હતી.